钦定古今图书集成/明伦汇编/氏族典/第390卷 > 李存璋
## 钦定古今图书集成/明伦汇编/氏族典/第390卷 > 李存璋

按《五代史义儿传》：“存璋，字德璜，从太祖入关，破黄巢，
累迁义儿军使。太祖病革，存璋与张承业等受顾命，
立庄宗为晋王，晋王以为河东马步军使。晋自先王
时，尝优假军士，军士多犯法逾禁，庄宗新立，尢患之，
存璋一切绳之以法，境内为之清肃。从攻夹城，战柏
乡，以功迁汾州刺史。庄宗与刘𬩽战于魏博，梁遣王”
檀来，乘虚袭太原，存璋以汾州兵入太原距守，以功
迁大同军防御使，遂为节度。天祐十九年，卒。